
NÁVRH

VZN č.1/2015 o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce Bežovce

OBEC  BEŽOVCE - VŠEOBECNE  ZÁVÄZNÉ  NARIADENIE OBCE  BEŽOVCE   č. 1/2015
o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce  Bežovce.
Obec  Bežovce na základe § 6 ods. 1 zákona SNR č. 369/1990 Zb. o obecnom zriadení v znení neskorších právnych predpisov a ustanovení § 36,ods.7 písm. b) a c) zákona NR SR č. 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácií v sieťových odvetviach v znení neskorších predpisov
vydáva toto
VŠEOBECNE ZÁVÄZNÉ NARIADENIE OBCE č. 1/2015
o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce  Bežovce.
§ 1
Predmet úpravy
Toto všeobecne záväzné nariadenie (ďalej len „VZN“) upravuje:
a) dočasné obmedzenie alebo zákaz užívania pitnej vody na iné účely, ak je to nevyhnutné na zabezpečenie zásobovania pitnou vodou obci, v čase jej nedostatku,
b) spôsob náhradného zásobovania pitnou vodou v obci v čase jej nedostatku,
c) spôsob náhradného odvádzania odpadových vôd v prípade prerušenia, alebo obmedzenia odvádzania odpadových vôd do verejnej kanalizácie,
d) povinnosti prevádzkovateľov žúmp na území obce pri odvádzaní odpadových vôd z nehnuteľností do žúmp a ich následné zneškodňovanie.
                                                                       § 2
                                   Dočasné obmedzenie alebo zákaz užívania pitnej vody

1) Obec  Bežovce  je zásobovaná pitnou vodou verejným vodovodom, ktorého prevádzkovateľom je Východoslovenská vodárenská spoločnosť, a.s. Komenského 50, 042 48 Košice, závod Michalovce.

2) Obmedziť alebo prerušiť dodávku pitnej vody z verejného vodovodu možno pri vyhlásení regulačných stupňov podľa § 32 ods .1 písm . f / zákona 442/2002 Z. z. o verejných vodovodoch a verejných kanalizáciách a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov. Stanovené stupne obmedzenia dodávok pitnej vody sú záväzné pre všetkých fyzických a právnických osôb odberateľov pitnej vody.
a) Regulačný stupeň číslo 1
sa vyhlasuje, ak dôjde k poklesu výdatnosti vodných zdrojov viac ako o 15 %. Dodávka vody vodovodom sa zabezpečuje na 85%. (Nedostatok vody sa prejavuje poruchami v dodávke vody v denných odberových špičkách, alebo ak krátkodobé výluky dodávky vody postihujú najmä vyššie položené časti územia zásobovaného vodou a byty vo vyšších podlažiach.)
Zakazuje sa používanie vody z verejného vodovodu na:
* polievanie záhrad a iných zelených plôch, polievanie cestných komunikácií a priľahlých plôch, ihrísk, klzísk a iných priestorov,
* umývanie motorových vozidiel a prevádzkových mechanizmov s výnimkou dopravných prostriedkov používaných na zdravotnícke a potravinárske účely,
* napúšťanie a dopĺňanie bazénov.
b) Regulačný stupeň číslo 2
sa vyhlasuje, ak dôjde k poklesu výdatnosti vodných zdrojov viac ako o 30 %. Dodávka vody verejným vodovodom sa zabezpečuje na 70%. (Rozdiely medzi dodávkou vody z verejného vodovodu a potrebou vody sa prejavujú v denných hodinách i mimo odberovej špičky a v niektorých častiach územia zásobovaného vodou i v nočných hodinách.)
Opatrenia:
* obmedziť dodávku vody z verejného vodovodu len na pitné účely a na technológie, kde je použitie pitnej vody normatívne predpísané resp. predpísané rozhodnutiami orgánov štátnej správy,
* vyhlásiť obmedzenie dodávky pitnej vody priemyselným a ostatným odberateľom. Jedná sa hlavne o veľkých odberateľov vody,
* obmedziť dodávku teplej vody pre domácnosti na tri dni v týždni po dohode s jej dodávateľmi so stanovením konkrétnych dní podľa jednotlivých lokalít.
c) Regulačný stupeň číslo 3
platí ak dôjde k poklesu výdatnosti vodných zdrojov o viac ako 70 %, alebo dôjde k vyradeniu kľúčových vodných zdrojov, alebo zničeniu dôležitých úsekov verejného vodovodu. Dodávka vody sa zabezpečuje na 30 %. (Dlhotrvajúce poruchy v dodávkach vody prejavujúce sa na veľkom území zásobovanom skupinovým vodovodom, pričom vzniknutý stav si vyžaduje núdzové zásobovanie vodou.)
Opatrenia:
* zabezpečiť presmerovanie vody z prevádzkyschopných zdrojov pomocou zokruhovaných častí skupinového vodovodu do postihnutých oblastí,
* v priemyselných závodoch obmedziť dodávku pitnej vody, uprednostniť v zásobovaní vodou subjekty hospodárskej mobilizácie,
* zabezpečiť rozvoz pitnej vody cisternami.

3) Dočasné obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou, môže vyhlásiť starosta obce miestnym rozhlasom, písomným oznámením na úradnej tabuli obce a na webovej stránke obce. Dočasné obmedzenie alebo zákaz užívania pitnej vody z verejného vodovodu na iné účely ako je zásobovanie obyvateľov pitnou vodou sa vyhlasuje v dôsledku poklesu výdatnosti vodného zdroja, najmä vplyvom nepriaznivých klimatických podmienok, deštrukčnej činnosti na zariadeniach zásobovacieho systému a kontaminácie pitnej vody. Vo vyhlásení sa uvedie čas, od kedy platí uvedené obmedzenie alebo zákaz.
4) V čase obmedzenia užívania pitnej vody na iné účely ako je zásobovanie obyvateľov pitnou vodou  je zakázané počas dňa od 5.00 hod do 22.00 hod používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely a upratovanie.

5) V čase zákazu užívania pitnej vody na iné účely ako je zásobovanie obyvateľov pitnou vodou je zakázané celodenne, t.j. 24 hodín používanie pitnej vody z verejného vodovodu na polievanie záhrad, ihriska, verejných priestranstiev, polievanie hrobových miest na cintoríne, umývanie áut, napúšťanie bazénov a záhradných jazierok, polievanie klziska, stavebné účely a upratovanie.

6) Dodávka pitnej vody a odvádzanie odpadových vôd verejnou kanalizáciou budú v plnom rozsahu obnovené bez meškania po odpadnutí dôvodov obmedzenia alebo zákazu užívania pitnej vody z verejného vodovodu na iné účely, ako je zásobovanie obyvateľov pitnou vodou. O obnovení dodávky pitnej vody a odvádzania odpadových vôd obec informuje obyvateľov v mieste obvyklým spôsobom.
§ 3
Náhradné zásobovanie a spôsob náhradného zásobovania pitnou vodou
1) Náhradné zásobovanie pitnou vodou sa vykonáva v prípade prerušenia, alebo obmedzenia dodávky vody z verejného vodovodu najmä z dôvodov:
a) mimoriadnej udalosti, mimoriadnych klimatických podmienkach,
b) pri poruche na verejnom vodovode,
c) pri ohrození života a zdravia ľudí alebo majetku,
d) pri obmedzení zásobovania vodou.

2) Prevádzkovateľ verejného vodovodu je povinný oznámiť obci a príslušným orgánom a organizáciám prerušenie alebo obmedzenie v dodávke pitnej vody v lehotách v zmysle § 32 zákona č.442/2002 Z. z. o verejných vodovodoch a kanalizáciách.

3) Podľa rozsahu vyradenia verejného vodovodu je znemožnený odber pitnej vody u obyvateľov obce napojených na verejný vodovod a je potrebné vykonať núdzové zásobovanie.

4) Ak nemožno zabezpečiť dodávku pitnej vody verejným vodovodom, prevádzkovateľ verejného vodovodu v spolupráci s obcou zabezpečí dodávku pitnej vody náhradným zásobovaním na miestach distribúcie pitnej vody určené obcou  Bežovce. Dodávka pitnej vody náhradným zásobovaním sa zabezpečuje rozvozom cisternami/ rozvozom balenej pitnej vody pre obyvateľov podľa výdajní/ alebo inými prepravnými prostriedkami. V období núdzového zásobovania pitnou vodou sa prísne zakazuje používanie pitnej vody na iné účely.

5) Odberné miesta, výdajné miesta a čas pristavenia cisterny s pitnou vodou /a výdaj balenej vody/ oznámi obec v mieste obvyklým spôsobom.

6) Obec určí dostatočný počet odberných miest pre náhradné a núdzové zásobovanie pitnou vodou obyvateľstva na území obce. Odberné miesta  sú v Prílohe č.1 tohto VZN.

7) Náhradné a núdzové zásobovanie pitnou vodou je vykonávané denne v čase od 7:30 hodín do 20:00 hodín.

8) Pri dodávke pitnej vody náhradným zásobovaním sa zabezpečuje dodávka pitnej vody v zníženom množstve. Ak nemožno v dôsledku mimoriadne sťažených podmienok na prežitie zabezpečiť dodávku pitnej vody náhradným zásobovaním pitnou vodou, prejde mesto na núdzové zásobovanie pitnou vodou. Minimálna potreba pitnej vody na núdzové zásobovanie pitnou vodou je 10 litrov na osobu denne, v mimoriadne nepriaznivých podmienkach 5 litrov na osobu denne, najviac na tri po sebe nasledujúce dni.

9) Zásobovateľ zodpovedá za to, že pri náhradnom a núdzovom zásobovaní pitnou vodou – cisternou, nedôjde k zníženiu jej kvality, pričom voda musí spĺňať všetky podmienky na kvalitu pitnej vody.
§ 4
Zneškodňovanie obsahu žúmp
1) V súvislosti s tým, že obec  Bežovce nemá v súčasnosti vybudovanú verejnú kanalizáciu, obyvatelia, právnické osoby a fyzické osoby – podnikatelia nie sú napojení na verejnú kanalizáciu a používajú na odvádzanie odpadových vôd vlastné žumpy a septiky (ďalej len žumpy). Vlastník resp. prevádzkovateľ žumpy je povinný vybudovať a prevádzkovať žumpu tak, aby nedochádzalo k únikom odpadových vôd zo  žumpy do okolia a k ohrozovaniu alebo poškodzovaniu zdravia obyvateľov alebo životného prostredia.

2) Vlastník resp. prevádzkovateľ žumpy je povinný zabezpečiť vyprázdňovanie žumpy v intervaloch primeraných kapacite žumpy na vlastné náklady prostredníctvom oprávnených právnických alebo fyzických osôb. Najbližšia oprávnená organizácia, ktorá sa zaoberá vývozom a zneškodňovaním obsahu žúmp a septikov je Čistiareň odpadových vôd: Pavlovce nad Uhom – prevádzkovateľ: Východoslovenská vodárenská spoločnosť a.s. Košice , číslo telefónu +421 455 393 507, mobil 0903 211 051. Vlastník resp. prevádzkovateľ žumpy má právo zabezpečiť zneškodnenie obsahu žumpy aj inými oprávnenými právnickými resp. fyzickými osobami.

3) Obsah žumpy je dovolené vyvážať len na miesta na to určené. Zakázané je vypúšťať alebo vyvážať obsah žúmp:
a) do povrchových vôd a podzemných vôd,
b) do stokovej siete verejnej kanalizácie,
c) do dažďovej kanalizácie, krytých rigolov, krytých profilov vodných tokov,
d) do záhrad, rigolov, na trávnaté plochy, na poľnohospodárske a lesné pozemky a iné plochy aj keby boli vo vlastníctve užívateľa žumpy.

4) Náhradné odvádzanie odpadových vôd a zneškodňovanie obsahu žúmp sa zabezpečuje vývozom cisternami /fekálnymi vozmi/ alebo inými prepravnými prostriedkami.

5) Vlastník resp. prevádzkovateľ žumpy je povinný uchovávať originály dokladov o spôsobe zneškodnenia odpadových vôd zo žumpy po dobu minimálne troch rokov a na požiadanie ich predložiť kontrolným orgánom štátnej správy alebo povereným zamestnancom obce.

6) Poverenými zamestnancami Obce  Bežovce sú poverení pracovníci Obecného úradu v Bežovciach, poverení poslanci OZ v Bežovciach a hlavný kontrolór obce.
§ 5
Práva a povinnosti odberateľov pitnej vody
 Odberateľ pitnej vody - fyzická osoba, právnická osoba a fyzická osoba podnikateľ
a) pri náhradnom a núdzovom zásobovaní pitnou vodou má právo na odber pitnej vody v stanovenom množstve (v zmysle § 3, ods. 6),
b) je povinný v čase dočasného obmedzenia alebo zákazu užívania pitnej vody z verejného vodovodu na iné účely ako je zásobovanie obyvateľov pitnou vodou, hospodárne nakladať s pitnou vodou,
c) je povinný dodržiavať pokyny starostu obce pri odoberaní pitnej vody na odbernom mieste,
d) zodpovedá za kvalitu už odobratého množstva pitnej vody.
§ 6
Práva a povinnosti producentov odpadovej vody
 Producent odpadovej vody - fyzická osoba, právnická osoba a fyzická osoba podnikateľ
a) má právo v čase náhradného odvádzania odpadových vôd na náhradné odvádzanie odpadových vôd a ich zneškodňovanie,
b) je povinný oznámiť obecnému úradu potrebu náhradného odvedenia alebo zneškodnenia odpadových vôd.
§ 7
Sankcie
1) Právnickej osobe alebo fyzickej osobe oprávnenej na podnikanie v zmysle §13 ods.9 písm. a) zákona č. 369/1990 Zb. o obecnom zriadení v znení neskorších predpisov môže obec za porušenie ustanovení tohto VZN uložiť pokutu až do výšky 6 638 €.

2) Fyzickej osobe v zmysle § 46 zákona č. 372/1990 Zb. o priestupkoch v znení neskorších predpisov môže byť za porušenie tohto VZN obcou uložená pokuta do výšky 33,00 €.

3) Výnosy z pokút uložených obcou sú príjmom rozpočtu obce.

4) Kontrolu dodržiavania VZN je oprávnený vykonávať hlavný kontrolór obce, poverení zamestnanci Obecného úradu v Bežovciach a poverení poslanci OZ.
§ 8
Záverečné ustanovenia
1) Všeobecne záväzné nariadenie Obce  Bežovce číslo 1/2015 o spôsobe náhradného zásobovania vodou, náhradného odvádzania odpadových vôd a o zneškodňovaní obsahu žúmp podľa miestnych podmienok obce  Bežovce schválilo Obecné zastupiteľstvo v Bežovciach, dňa ..................., uznesením číslo ..............................

2) [bookmark: _GoBack] Návrh tohto VZN bol podľa § 6, ods. 3, zákona č. 369/1990 Z. z. zverejnený na úradnej tabuli obce a na internetovej stránke obce od  09.01.2015 do ......................

3)  Toto VZN bolo vyhlásené vyvesením na úradnej tabuli obce dňa .............. a účinnosť nadobúda pätnástym dňom od vyvesenia, t.j. .......................

4) Toto VZN je dostupné k nahliadnutiu na Obecnom úrade v Bežovciach.                                                                                                      
                                                                          


                                                                                MVDr. Hamšík Luděk
                                                                                       starosta obce                                 








Príloha č.1
Odberné miesta pre náhradné a núdzové zásobovanie pitnou vodou na území obce  Bežovce
Na zabezpečenie náhradného a núdzového zásobovania pitnou vodou z hľadiska hustoty obyvateľov obce sa určujú nasledovné odberné miesta pitnej vody:

Odberné miesto č. 1:  „Obecný úrad“  pre obyvateľov obce - od súp. čísla l po súp. číslo 50, od súp. čísla 160 po súp. číslo  201, od súp. č. 340 po súp. č. 423. Forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5 l balenie) v množstve 10 l/obyvateľ, výdaj denne od 7:30 hod do 20:00 hod.

Odberné miesto č. 2:  „Základná škola“  pre žiakov a obyvateľov obce  -  od súp. čísla 51 po súp. č. 159. Forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5 l balenie) v množstve 10 l/obyvateľ, výdaj denne od 7:30 hod do 20:00 hod,

Odberné miesto č. 3:  „ ulica Kumlaz  pri súp. čísle 206“, pre obyvateľov obce od súp. čísla 202 po súp. číslo 339, forma výdaja pri rozvoze v cisternách do prinesených nádob 10 l/obyvateľ resp. pri rozvoze balenej pitnej vody (5 l balenie) v množstve 10 l/obyvateľ, výdaj denne od 7:30 hod do 20:00 hod,

